  Туспуктэм: Анжелика Тихонова Удмуртиысь ветеринарияя управление тылобурдо грипп вӧлмон кышкытлык улсын гурт тылобурдоосты быдтон понна кузёослы ыштонъёсты берыктыны кутскиз. Со понна элькун коньдэтысь 10 миллион котыр манет висъязы. Со сярысь улосвыл тӧролэн но кивалтэтлэн пресс-службазы ивортӥз. Тылобурдоез быдтон ужрадъёс Глазкарын, Ижкарын, Глаз, Дэри, Кез но Красногорск ёросъёсын ортчизы. 1 сюрс 361 возёсысь 26 сюрс 93 тылобурдо, 43 сюрс 515 пуз бысьтӥзы. Пукись курег курег понна 375 манет тырозы, ӵӧж понна – 1 сюрс 500 манет, ӟазег понна – 2 сюрс манет. Одӥг курегпуз понна 7 манет 78 коньы тырозы. Лыдэ басьтэмын Удмуртстатлэн дунъёсъя сётэтъёсыз но вузпӧрысь дунъёс. « Ветеринарияя управлениее ыштонъёсты берыктонъя 1 сюрс 361 куриськон вуиз – ваньзы соос учкемын. Тыронъёслэн огъя быдӟалазы 9 силлион 369 сюрс манет луиз. Ыштонъёсты берыктонъя элькун кивалтэтлэн ӵектосъёсыз дасямын. Вань тыронъёсты вакчи дыр куспын быдэстозы » Роман Габдрахманов, Удмуртиысь ветеринарияя управленилэн кивалтӥсез Ыштонъёсты берыктон ласянь юанъёсын Удмуртиысь ветеринарияя управление 8-800-222-17-16 телефон номеръя вазиськыны луэ. Тодэ вайытом, тылобурдо грипп потон интыосты Глазкарын, Ижкарын, Кез но Красногорск ёросъёсын шедьтӥзы. Удмуртиысь тылобурдо вордон фабрикаосын кышкытлыклэсь утиськон ужрадъёсты кужмоятӥзы. Тегъёс: тылобурдогрипп тылобурдоос висён Удмуртия  